Rare Replay

Rare Replay estas kompilaĵo eldonita en 2015 kaj konsistanta el 30 videoludoj el la 30-jara historio de la programara firmao Rare kaj ties antaŭulo, Ultimate Play the Game. La imitilaj ludoj kovras plurajn videoludajn ĝenrojn kaj perilojn — ekde la ZX Spectrum en 1983 ĝis la Xbox 360 en 2008. Ĉiuj konservas la trajtojn kaj erarojn de siaj originalaj versioj kun nur etaj ŝanĝoj. La kompilo aldonas trompkodojn por faciligi la pli malnovajn ludojn kaj enhavas « Snapshots-moduson », kun specifaj tuj atingeblaj defioj elektitaj el partoj de la ludoj. La progreso de la ludanto estas rekompencata per filmetoj kaj intervjuoj pri ĉefaj kaj nepublikigitaj ludoj de Rare.

La recenzoj de Rare Replay estis ĝenerale favoraj. Kritikistoj laŭdis la dezajnon kaj zorgon de la kompilo, nomante ĝin nova pinto por tiaj eldonoj. Oni laŭdis la funkciojn "reenvundo" (rewind) kaj Snapshot, sed kritikis teknikajn problemojn rilate al la Xbox 360-imitilo kaj al la instalado de la ludoj. Inter la ludoj, recenzistoj preferis la ludojn de Rare por Nintendo 64, aparte Blast Corps, kaj malŝatis Perfect Dark Zero, Grabbed by the Ghoulies kaj la ludojn por ZX Spectrum. 

 Referencoj 

 Eksteraj ligiloj 
Rare Replay ĉe MobyGames ()

Kategorio:Videoludoj aperintaj en 2015
Kategorio:Videoludoj de Rare
Kategorio:Videoludoj ludeblaj per Xbox One
Kategorio:Videoludoj kreitaj en Britio